Megasoma joergenseni

Megasoma joergenseni er en bille som hører til underfamilien hornbiller (Dynastinae) i gruppen skarabider (Scarabaeoidea).
 Utseende 

En stor (30-45 millimeter) og tung bille, en av de mindre artene i slekten Megasoma. Kroppen er brunsvart, litt blank, tett kledt med grågule hår over hele kroppen hos hannen, bare på dekkvingene hos hunnen. Hannen har et ganske kort, to-grenet horn (rettet framover) på hodet. På pronotum er det spisse forhjørner, og en spiss knøl i midten. Beina er lange og kraftige, leggene har to tenner på utsiden. Hunnen mangler horn i likhet med de fleste andre hornbiller, hannen hos denne arten utmerker seg ved å ha nokså korte horn.

 Levevis 
Lite er kjent om biologien til denne uvanlige arten. Voksne biller er funnet i januar og februar.

 Utbredelse 
Arten er utbredt i Paraguay og det nordlige Argentina.

 Systematisk plassering 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma joergenseni Bruch, 1910

 Eksterne lenker 

Wikispecies: Megasoma – detaljert artsinformasjon
 Bildegalleri over artene
 Generic Guide to New World Scarab Beetles - Megasoma joergenseni 

Kategori:Hornbiller
Kategori:Biller formelt beskrevet i 1910
Kategori:Dyr formelt beskrevet av Carlos Bruch
Kategori:Paraguays insekter
Kategori:Argentinas insekter